Konsekvensanalyse – KA4

Anvend denne formularversion, hvis indsatsen, I skal konsekvensanalysere, primært er af teknisk karakter og ikke vurderes at have relevans for børn og/eller unge, som heller ikke påtænkes at blive involveret i indsatsen.

> TIP

Titel på indsats:

Dato:

Udfyldt af:

En lille bemærkning, inden I går i gang …

Husk, at der ikke findes én korrekt måde at gennemføre en konsekvensanalyse på. Værktøjet og formularen, I her sidder med, er et lærings- og dialogværktøj, som består af en række refleksionsspørgsmål og øvelser. Værktøjet skal støtte jer i at udvikle og kvalificere en given indsats*, så hensyn til ligestilling, klima og miljø samt børn og unge integreres i jeres konkrete opgaveløsning. Når I har udfyldt dette skema, har I gennemført en konsekvensanalyse og kan tage resultaterne heraf med videre i jeres arbejde, f.eks. i udviklingen af sagsfremstillinger, styredokumenter, arrangementer eller udbud. Når I er blevet fortrolige med at gennemføre konsekvensanalyser, vil I forhåbentligt opdage, at I opnår et endnu stærkere udgangspunkt for at løse jeres kerneopgaver.

> TIP

Indledning

Har I gennemført en konsekvensanalyse før?

☐	Nej, dette er første gang

☐	Ja, men kun få gange

☐	Ja, flere gange

Uddyb evt.:

Beskriv kort det, som skal konsekvensanalyseres:

Klima og Miljø

Bæredygtig udvikling handler om at opfylde vores behov i dag uden at forhindre kommende generationer i at opfylde deres. Det er en helhedsorienteret tilgang, der tager højde for tre vigtige dimensioner: det miljømæssige, det sociale og det økonomiske. I denne konsekvensanalyse skal I dog kun fokusere på de miljømæssige aspekter af bæredygtighed, herunder hensyn til klimaforandringer, ressourceforbrug og biodiversitet. Når I her vurderer reelle og potentielle påvirkninger inden for bæredygtighed, handler det altså om at forstå og tage hensyn til, hvordan indsatser og beslutninger påvirker vores klima og miljø.

> TIP

I skal nu forholde jer til 7 refleksionsspørgsmål vedrørende klima og miljø og herefter notere de vigtigste indsigter, samt hvad I vil bruge disse indsigter til.

Tøm hovedet:

Start med at tømme hovedet: Hvilke koblinger ser I mellem jeres sektorområde og klima og miljø?

Afsæt 10-20 minutter til at samle nogle umiddelbare refleksioner om, hvor og hvordan temaer beslægtet til klima og miljø er relevante inden for dit/jeres sektorområde og/eller det konkrete tema for den pågældende indsats. Du/I kan evt. søge sparring hos kollegaer, som har viden inden for klima og miljø, eller foretage en websøgning (se søgetips herunder).

Tips til websøgning: Afsæt 20-30 minutter til at foretage en websøgning, hvor I søger på det aktuelle sektor- og temaområde i kombination med geografiske kontekstord såsom ’nordisk’, og foretag derefter nogle søgerunder med nøgleord såsom ’klima’, ’miljø’, ’bæredygtighed’, ’affald’, ’forbrug’ mm. I kan også bede en online samtalerobot (f.eks. ChatGPT) om hjælp til at identificere aktuelle snitflader og opmærksomhedspunkter.

Notér herunder, hvilke aktuelle/relevante opmærksomhedspunkter og problemstillinger vedrørende miljø- og klimamæssige udfordringer, som I umiddelbart har identificeret:

Snitflader mellem indsatsens tema og klima/miljø:

Hvilke problemstillinger og emner træder frem som særligt aktuelle, når I forholder jer til klima og miljø i lyset af den pågældende indsats?

Klima- og miljømæssige påvirkninger:

Hvilke miljømæssige områder kan indsatsen have en indvirkning på – såvel negativ som positiv? F.eks. ressourcetilgængelighed, klimaforandringer, luftkvalitet, havmiljø, biodiversitet mv.

Indkøb:

Hvilke miljømæssige overvejelser kan I gøre jer om indkøb af varer og/eller tjenesteydelser i forbindelse med indsatsen? Findes der f.eks. et miljømæssigt bedre alternativ til de indkøb, der er planlagt? Overvej f.eks. følgende: Er alle indkøb strengt nødvendige? Hvis de er nødvendige, kan der i så fald købes miljømærkede varer eller services? Og kan leje, leasing eller genbrug være en del af løsningen?

Transport:

Hvilke miljømæssige overvejelser kan I gøre jer om transport i forbindelse med indsatsen? Reflektér f.eks. over, hvorfor/hvornår der er behov for at afholde et fysisk møde frem for et onlinemøde, eller hvorfor/hvornår der er behov for at bruge fly som transportform frem for et mindre klimabelastende alternativ.

Miljø og klima i vidensgrundlaget:

Reflektér nu lidt over den viden, I baserer indsatsen på. Inkluderer jeres vidensgrundlag viden om klima og miljø? Hvilke data og analyser findes der med relevans for jeres område og den pågældende indsats? F.eks. nordiske rapporter og guides til afholdelse af bæredygtige events.

Mangler i vidensgrundlaget:

Hvor har I jeres videnshuller? Er der områder inden for miljø og klima (f.eks. om ressourceforbrug, klimaforandringer, luftkvalitet eller biodiversitet), hvor I er i tvivl om, hvorvidt indsatsen faktisk har en påvirkning? Ved I, om der findes data eller undersøgelser, der kan bidrage til at afklare dette? Prøv evt. at notere, hvad I mangler af data og/eller undersøgelser for at kunne vurdere reelle og potentielle konsekvenserne fyldestgørende.

Konklusioner og næste skridt:

Hvad er I kommet frem til af konklusioner, refleksioner, spørgsmål og eventuelle behov for justeringer med henblik på at fremme indsatsens bidrag til miljø- og klimamæssig bæredygtighed? Beskriv, hvordan I vil bruge disse resultater/ hvad næste skridt er. Næste skridt kan f.eks. indebære, at I opsøger interne eller eksterne eksperter med kompetencer inden for miljø og klima for at blive klogere på, hvordan I fremadrettet planlægger, budgetterer og implementerer på en måde, der fremmer miljømæssig bæredygtighed. Er der f.eks. nogle interessenter med en klima- eller miljømæssig særinteresse, der bør konsulteres forud for indsatsen eller ligefrem involveres i indsatsen?

Ligestilling og tilgængelighed

At analysere ligestillingskonsekvenser er afgørende for at nå de fælles og nationale mål om at fremme ligestilling i Norden. Ligestilling handler om at opnå en mere retfærdig fordeling af ressourcer, roller og rettigheder på tværs af kønnene. Det handler om at sætte sig ind i de betingelser og behov, som er knyttet til kønnene, og tage højde for de uligheder, der findes i adgang, muligheder, tryghed og indflydelse. Ved at identificere og adressere ulighedsskabende faktorer kan man undgå at fastholde eksisterende skævheder og i stedet fremme ligestilling og tilgængelighed, samtidig med at man opnår fordele såsom øget innovation og kvalitet.

> TIP

I skal nu forholde jer til 10 refleksionsspørgsmål vedrørende primært kønsligestilling, men spørgsmålene vil også invitere til refleksioner over øvrige identitetsmarkører samt tilgængelighed. Herefter skal I notere de vigtigste indsigter, samt hvad I vil bruge disse indsigter til.

Tøm hovedet:

Start med at tømme hovedet: Hvilke koblinger ser I mellem jeres sektorområde, den pågældende indsats og ligestilling mellem kønnene?

Afsæt 10-20 min. til at samle nogle umiddelbare refleksioner om, hvor og hvordan temaerne ligestilling og tilgængelighed (hensyn til funktionsnedsættelser) er relevante inden for jeres sektorområde og konkrete tema for den pågældende indsats. I kan evt. søge sparring hos kollegaer, som har viden om ligestilling og tilgængelighed eller foretage en websøgning (se søgetips herunder).

> TIP

Tips til websøgning: Søg i Nordisk Ministerråds egne materialer og publikationer, eller foretag en websøgning, hvor I søger på det aktuelle sektor- og temaområde i kombination med geografiske kontekstord såsom ’nordisk’, og foretag derefter nogle søgerunder med nøgleord såsom ’køn’, ’ligestilling’, ’mænd’, ’kvinder’, ’LGBT+’, ’diversitet’, ’tilgængelighed’, ’handicap’, ’funktionsnedsættelse’. I kan også bede en online samtalerobot (f.eks. ChatGPT) om hjælp til at identificere aktuelle snitflader og opmærksomhedspunktert.

Notér herunder, hvilke aktuelle/relevante opmærksomhedspunkter og problem-stillinger vedrørende ligestilling i umiddelbart har identificeret. Vær gerne opmærksomme på at skelne mellem egne umiddelbare antagelser og mere faktabaserede indsigter:

I de følgende spørgsmål skal I forholde jer mere konkret til, hvordan den aktuelle indsats, I konsekvensanalyserer, påvirker ligestilling.

Interessenter:

Hvem kan blive (indirekte) påvirket af indsatsen (interessenter, aktører, organisationer og grupper)? Hvordan kan indsatsen muligvis påvirke kønnene forskelligt?

Øvrige identitetsfaktorer:

Hvilke kvinder og mænd inkluderes, og hvilke kvinder og mænd inkluderes ikke?
Tænk her bredt på identitetsmarkører foruden kønsidentitet såsom seksuel orientering, etnicitet, religion, uddannelse, socialøkonomisk situation, kropskapabilitet/-funktionsnedsættelse samt geografi/bopæl.

Repræsentation i beslutningstagning:

Hvem er beslutningstagere i indsatsen? Er der en ligelig fordeling af mænd og kvinder (med minimum 40 % af det underrepræsenterede køn)? Hvilke øvrige grupper er umiddelbart underrepræsenterede? Reflektér over, hvorfor den pågældende sammensætning af beslutningstagere er, som den er. Hvad kunne det være udtryk for?

Ressourcefordeling:

Tænk nu over indsatsens ressourceallokering. Er der nogen skævheder i forhold til, hvordan ressourcerne fordeles kønnene imellem? Tages der i budgetteringen højde for eksisterende uligheder i relation til f.eks. adgang, behov, muligheder og belastning? Hvem får potentielt slet ikke/i mindre grad del i ressourcerne?

Kulturelle og sociale normer:

Reflektér nu over, hvordan de herskende normer for kønsidentitet og seksualitet gør sig gældende i relation til indsatsens tema. Notér, hvilke kønsnormer, dvs. forventninger og idealer knyttet til kønnene, der kunne være på spil. Kunne indsatsen risikere at forstærke eksisterende kulturelle og sociale normer for køn, som begrænser individers frie udfoldelse?

Sikkerhed og tryghed:

Hvilke potentielle risici eller hensyn kunne indsatsen indebære for kønnenes sikkerhed og tryghed, f.eks. i forhold til seksuelle krænkelser og chikane samt psykisk og fysisk vold?

Tilgængelighed (hensyn til funktionsnedsættelser):

Brug nu en stund til at fokusere på tilgængelighed i relation til jeres indsats. I hvilke aspekter af indsatsen kunne det være relevant at forholde sig til eventuelle aktører, deltagere, interessenter eller beslutningstagere med diverse funktionsnedsættelser? Hvordan sikrer I, at deltagere og interessenter med diverse funktionsnedsættelser ikke er begrænset i deres deltagelse og adgang til ressourcer, services og sikkerhed?

Køn og tilgængelighed i vidensgrundlaget:

Reflektér nu lidt over den viden, I baserer indsatsen på. Inkluderer jeres vidensgrundlag viden om køn og ligestilling, f.eks. kønsstatistik eller analyser, der giver indsigt i, hvordan kønsnormer præger oplevelser, adfærd og muligheder? Hvad med viden om, hvordan man sikrer tilgængelighed?

Konklusioner og næste skridt:

Hvilke konklusioner, refleksioner, spørgsmål og eventuelle behov for justeringer med henblik på at fremme ligestilling og tilgængelighed i den pågældende indsats er I kommet frem til? Beskriv, hvordan I vil bruge disse resultater/ hvad næste skridt er. Næste skridt kan f.eks. indebære, at I opsøger interne eller eksterne eksperter med kompetencer inden for ligestilling for at blive klogere på, hvordan I fremadrettet planlægger, budgetterer og implementerer indsatser, der fremmer ligestilling.

Konsekvensanalyse - resultatbilag

Her samler I resultaterne (indsigter og refleksioner) fra konsekvensanalysen.

Hvad blev konsekvensanalyseret?

Hvornår blev konsekvensanalysen gennemført?

Hvem udførte den?

KLIMA OG MILJØ

Indsæt tekst fra boksen under B.8

LIGESTILLING OG TILGÆNGELIGHED

Indsæt tekst fra boksen under C.10

Hvad er de mest centrale indsigter?	HVordan handler I på dem?
[Tryk Enter for nyt nummereret punkt]	[Tryk Enter for nyt nummereret punkt]